**Nyírkarász község Képviselőtestületének 2019. július 16 napján (kedd) 11.00 órakor tartott soron kívüli testületi ülésének**

1. jegyzőkönyve,-
2. tárgysorozata,-
3. határozat: 49-52/2019.

Száma: I/151-13/2019.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés a rendkívüli települési támogatásra való jogosultság megállapítására vonatkozó hatáskör átruházásról

Előadó: Szalmási József polgármester

3.) Előterjesztés települési önkormányzatok szociális célú tüzelőanyag vásárláshoz kapcsolódó támogatására

Előadó: Szalmási József polgármester

4.) Előterjesztés Nyírkarász Község településképének védelméről szóló 15/2017.(XII.27.) számú önkormányzati rendelet felülvizsgálatáról

Előadó: Szalmási József polgármester

Nyírkarász, 2019. július 16.

 **Szalmási József**

 **polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2019. július 16 napján (kedd) 11.00 órakor tartott soron kívüli testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Dudás Béláné, Csordás Zoltánné, Kovács Sándorné, Szabó Imre önkormányzati képviselők

*Tanácskozási joggal: Matyi Andrásné jegyző*

*Jegyzőkönyvvezető: Matyi Andrásné jegyző*

Kapin Mihály önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pont elfogadását. A Képviselőtestület a napirendi pontot 6 igen szavazattal elfogadta.

**Tárgy: (1.tsp.) Előterjesztés a jegyzőkönyvet hitelesítők megválasztásáról**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**49/2019.(VII.16.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Balogh József és Csordás Zoltánné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés a rendkívüli települési támogatásra való jogosultság megállapítására vonatkozó hatáskör átruházásról**

Előadó: Szalmási József polgármester

Szalmási József polgármester tájékoztatta a jelenlévőket, hogy a 2019. június 27-én 15:00 órától orkánerejű szél és heves felhőszakadás sújtotta Nyírkarász települést. A nagy erejű vihar pusztítást végzett a településen, lakások maradtak tető nélkül, melyek megsegítésére Kovács Sándor országgyűlési képviselő tájékoztatása szerint a Kormány határozatban fog dönteni az egyedi támogatásokról. Azokat segítik elsősorban, akiknek a lakását a vis maior kormányrendelet értelmében összehívott bizottság lakhatatlanná nyilvánította. A lakásbiztosításból származó kárösszeg figyelembevételével nyújtható támogatás, még a részletszabályok nem ismertek. Pusztadoboson a polgármester hatáskörébe lett átruházva, felgyorsítva ezzel a segítést- a károsultak számára történő rendkívüli támogatás nyújtásának az elbírálása. Szalmási József polgármester kihangsúlyozta, hogy nem örülne az ehhez hasonló hatáskör átruházásnak. Szerinte közösen kell dönteni, a tények feltárása, a vélemények kinyilvánítása mellett, a Képviselőtestületnek kellene dönteni, több munka hárulna a tagokra.

Kovács Sándorné önkormányzati képviselő szerint döntsön a polgármester.

Szabó Imre önkormányzati képviselő szerint ne csak a polgármestert szidják, hanem a testületet.

Szalmási József polgármester javasolta, hogy össze kell írni, kinek mire van szüksége, építőanyag, biztosításból származó összeg figyelembevételével összeül a testület és döntést hoz. Balogh Lászlóné Levelesi út-i lakos, aki többek között megkereste őt, házát nem éri meg helyreállítani akkora kár érte. A polgármester saját maga rendbe hozza a volt Farkas Gyula bácsi féle házat, és költözzön oda Balogh Lászlóné, ezért cserébe a jelenlegi romos házat az önkormányzatnak adná.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**50/2019.(VII.16.)**

**h a t á r o z a t a**

**a rendkívüli települési támogatásra való jogosultság megállapítására vonatkozó hatáskör átruházásról**

**A Képviselő-testület**

úgy döntött, nem ruházza át a polgármesterre a rendkívüli települési támogatásra való jogosultság megállapítására vonatkozó hatáskört.

Felelős: Képviselő-testület

**Tárgy: (3.tsp.) Előterjesztés települési önkormányzatok szociális célú tüzelőanyag vásárláshoz kapcsolódó támogatására**

Előadó: Szalmási József polgármester

Szalmási József polgármester az előterjesztés szerint tájékoztatta a jelenlévőket.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**51/2019.(VII.16.)**

**h a t á r o z a t a**

 **települési önkormányzatok szociális célú tüzelőanyag – keménylombos tűzifa - vásárláshoz kapcsolódó támogatásáról**

**Nyírkarász Községi Önkormányzat Képviselőtestülete:**

1./ Döntött: a Magyarország 2019. évi központi költségvetéséről szóló 2018. évi L. törvény 3. melléklet I.9. pont szerinti „A települési önkormányzatok szociális célú tüzelőanyag vásárláshoz kapcsolódó támogatására” kiírt pályázati felhívásra benyújtja támogatási kérelmét.

2./ Nyilatkozza: Nyírkarász község a kedvezményezett települések besorolásáról és a besorolás feltételrendszeréről szóló 105/2015.(IV.23.) Korm. rendelet 2. melléklete alapján jelentős munkanélküliséggel sújtott település, így Nyírkarász Községi Önkormányzatnak saját erő vállalása nem szükséges.

3./ A pályázati kiírás rendelkezésének megfelelve vállalja, hogy a szociális célú tüzelőanyagban – keménylombos tűzifa - részesülőtől ellenszolgáltatást nem kér.

Felelős: Szalmási József polgármester

Határidő: 2019. augusztus 1.

**Tárgy: (4.tsp.) Előterjesztés Nyírkarász Község településképének védelméről szóló 15/2017.(XII.27.) számú önkormányzati rendelet felülvizsgálatáról**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint, a 2017. évben elkészült Településképi Arculati Kézikönyv és a településképi rendelet tárgyban a Megyei Kormányhivatalok átfogó felülvizsgálatot végeztek. Ennek eredményeképpen kapta meg az önkormányzat a szakmai konzultációs lapot. A rendelet törvényességi szempontú felülvizsgálatán túl célszerű szakmai szempontból is felülvizsgálni főépítész és településmérnök közreműködésével.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**52/2019.(VII.16.)**

**h a t á r o z a t a**

**Nyírkarász Község településképének védelméről szóló 15/2017.(XII.27.) számú önkormányzati rendelet felülvizsgálatáról**

**A Képviselő-testület**

1.) úgy döntött, hogy a Nyírkarász Településképi Arculati Kézikönyv és a Nyírkarász Község településképének védelméről szóló 15/2017.(XII.27.) számú önkormányzati rendelet felülvizsgálata tárgyában főépítész és településmérnök közreműködését veszi igénybe.

2.) felhatalmazza a polgármestert a megbízási szerződések aláírására.

Felelős: Polgármester

Határidő: 2019.09.30.

Több tárgy, és kérdés nem volt, Szalmási József polgármester az ülést bezárta.

**K.M.F.**

 **Szalmási József Matyi Andrásné**

 **polgármester jegyző**

 **Balogh József Csordás Zoltánné**

 **önkormányzati képviselő önkormányzati képviselő**